Public procurement notice: Contract Notice
Published: 2024-12-19
Buyer: ΤΕΧΝΙΚΟ ΕΠΙΜΕΛΗΤΗΡΙΟ ΕΛΛΑΔΑΣ
Country: GR
Region: EL303
Contract type: Services
Procedure: Open procedure
CPV classification: 71354100 | 71355100 | 72000000 | 72500000
Estimated value: 66472000 EUR
Submission deadline: 2025-01-24
Award criteria: quality, price
EU fund: eu-funds

Technical requirements: Η αυθαίρετη δόμηση εξακολουθεί να αποτελεί ένα διαχρονικό και σημαντικό πρόβλημα για το φυσικό και το δομημένο περιβάλλον. Με τον  ν.5106/2024, οι υπηρεσίες του κράτους προβλέπεται να  εφοδιαστούν με νέα εργαλεία και ψηφιακά μέσα για την αντιμετώπισή της και την υποστήριξη των επιχειρησιακών τους διαδικασιών.  
Στόχος είναι η  δημιουργία ενός  ολοκληρωμένου συστήματος που θα κάνει χρήση νέων τεχνολογιών GIS και ΑΙ σε συνδυασμό με τα υφιστάμενα πληροφοριακά συστήματα του ΤΕΕ (π.χ. e-Άδειες, Δηλώσεις Αυθαιρέτων, ΗΤΚ και ΕΨΧ) και με νέες και επαναληπτικές λήψεις αεροφωτογραφιών υψηλής ανάλυσης με επανδρωμένα αεροσκάφη και UAV, για τον αποτελεσματικό εντοπισμό και τον άμεσο έλεγχο περιπτώσεων αυθαίρετης δόμησης καθ’ εφαρμογή του Ν.4495/17 και την κατά τόπους επιβολή και εφαρμογή της σχετικής νομοθεσίας. Καθίσταται έτσι εφικτό  να εντοπίζεται και να ελέγχεται αν κατασκευάζεται οποιαδήποτε αυθαίρετη κατασκευή. 
Περιλαμβάνει τις ακόλουθες εργασίες: 
•	Εφαρμογή αλγορίθμων Α.Ι σε ιστορικό υπόβαθρο αναφοράς 2011 και σε πρόσφατο υπόβαθρο 2024 (ορθοεικόνες)  τα οποία έχουν παραχθεί από δορυφορικές εικόνες και θα διατεθούν από το ΥΠΕΝ και το ΤΕΕ, με σκοπό τη σύγκριση και τον εντοπισμό της διαφοράς των κτιρίων από το 2011 έως 2024 και την εξαγωγή των περιγραμμάτων τους σε έκταση 30.000 km2. Γεωαναφορά των τοπογραφικών διαγραμμάτων των οικοδομικών αδειών των ΥΔΟΜ (έως 2019) και μετάπτωση των τοπογραφικών διαγραμμάτων από το e-Άδειες (από το 2019 και μετά) για τον εντοπισμό των κτιρίων μετά το 2011 χωρίς οικοδομική άδεια.      	
•	Παραγωγή ψηφιακού ορθοφωτοχάρτη ακρίβειας έως 20 cm, από αεροφωτογράφηση , με μέγεθος εδαφοψηφίδας 10 cm και LIDAR, για την κάλυψη 20.000 τετρ. χιλιομέτρων της  χώρας, επιπλέον των περιοχών που έχουν ήδη καλυφθεί κατά την περίοδο 2022-2024 στο πλαίσιο των έργων Ενιαίος Ψηφιακός Χάρτης και 3DΜητρώο Κτιρίων που υλοποιεί το ΤΕΕ, κατανεμημένων πανελλαδικά στα αστικά κέντρα χώρας, με έμφαση σε παράλιες ζώνες και κατά προτεραιότητα σε περιοχές με αυξημένα προβλήματα αυθαίρετης δόμησης. Δημιουργία Ψηφιακού Μοντέλου Εδάφους (DTM) και Επιφανείας (DSM) και τρισδιάστατη ψηφιοποίηση περ.1.000.000 κτισμάτων, με υπολογισμό της  κάλυψης,  της συνολικής δομημένης επιφάνειας, του υψομέτρου βάσης και κορυφής και τη δημιουργία 3D μητρώου κτιρίων και ενσωμάτωση των παραπάνω δεδομένων στον ΕΨΧ για την διαχείριση τους και την επεξεργασία με τα υπόλοιπα δεδομένα αυτού. 
•	Ανάπτυξη εφαρμογών, εργαλείων και ηλεκτρονικών υπηρεσιών στο πληροφοριακό σύστημα «Ενιαίος Ψηφιακός Χάρτης» για την υλοποίηση της διαδικτυακής πλατφόρμας χωρικού εντοπισμού και αξιολόγησης της εν δυνάμει αυθαίρετης δόμησης  με συνδυασμό χωρικής ανάλυσης, πολύ-κριτηριακής επεξεργασίας  και χρήση βαθειάς μηχανικής μάθησης και προσαρμοσμένων αλγορίθμων ΑΙ. Διαλειτουργικότητα με το Ενιαίο Ηλεκτρονικό Σύστημα Καταγγελιών (Ε.Η.ΣΥ.ΚΑ), που προβλέπεται να υλοποιηθεί βάσει του νόμου 5106/2024 και υλοποίηση εφαρμογών και εργαλείων για την εξυπηρέτηση του έργου των ελεγκτών δόμησης και των κλιμακίων ελέγχων καθώς και για τη λειτουργία Γραφείου Συντονισμού και Επιχειρήσεων. 
•	Ανάλυση και επεξεργασία των δεδομένων (μητρώο συνολικά  2.500.000 κτιρίων, ψηφιοποιημένες  και γεωκωδικοποιημένες άδειες οικοδομών, e-Άδειες και Αυθαίρετα ΤΕΕ, ΗΤΚ, πολεοδομικό καθεστώς, Κτηματολόγιο, δασικοί χάρτες, αιγιαλοί κ.α.) με τη χρήση των ως άνω εφαρμογών, για τον εντοπισμό και την αξιολόγηση των «εν δυνάμει» αυθαίρετων κατασκευών, με προτεραιότητα τη δόμηση της περιόδου 2012-2019.
•	Οργάνωση και λειτουργία συντονιστικού κέντρου (War Room)  εποπτείας. ελέγχου, επεξεργασίας δεδομένων και παρακολούθησης της αυθαίρετης δόμησης. Εγκατάσταση σταθμών και διενέργεια παράλληλων πτήσεων με μη επανδρωμένα αεροσκάφη (UAVs), συνολικής κάλυψης 3.500 τετρ. χλμ, με προτεραιότητα στις περιοχές ειδικού ενδιαφέροντος και στις περιοχές που έχουν ήδη αποτυπωθεί από τα 2 προηγούμενα έργα του ΤΕΕ με πτήσεις 2022 – 2024. Επεξεργασία δεδομένων για τον έλεγχο της αυθαίρετης δόμησης για περ. 140.000 κτίρια.
•	Υπηρεσίες εγγύησης περίοδο τριών (3) ετών από την παραλαβή του έργου.


Winner: Publications Office of the European Union